2001/494/EY: Komission päätös, tehty 21 päivänä kesäkuuta 2001, Yhdistyneen kuningaskunnan esittämän ohjelman hyväksymisestä kalojen poistamiseksi Englannissa, Skotlannissa ja Walesissa sijaitsevista lohen tarttuvan anemian (ISA-taudin) saastuttamista viljelylaitoksista sekä päätöksen 2001/186/EY kumoamisesta (ETA:n kannalta merkityksellinen teksti) (tiedoksiannettu numerolla K(2001) 1626)



Virallinen lehti nro L 180 , 03/07/2001 s. 0034 - 0035



Komission päätös, tehty 21 päivänä kesäkuuta 2001, Yhdistyneen kuningaskunnan esittämän ohjelman hyväksymisestä kalojen poistamiseksi Englannissa, Skotlannissa ja Walesissa sijaitsevista lohen tarttuvan anemian (ISA-taudin) saastuttamista viljelylaitoksista sekä päätöksen 2001/186/EY kumoamisesta (tiedoksiannettu numerolla K(2001) 1626) (ETA:n kannalta merkityksellinen teksti) (2001/494/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön vähimmäistoimenpiteistä tiettyjen kalatautien torjumiseksi 24 päivänä kesäkuuta 1993 annetun neuvoston direktiivin 93/53/ETY(1), sellaisena kuin se on viimeksi muutettuna komission päätöksellä 2001/288/EY(2), ja erityisesti sen 6 artiklan, sekä katsoo seuraavaa: (1) Direktiivin 93/53/ETY 6 artiklan a alakohdan ensimmäisessä luetelmakohdassa säädetään, että lohen tarttuvan anemian (ISA-taudin) ilmetessä kaikki tartunnan saastuttamassa viljelylaitoksessa olevat kalat on poistettava viranomaisten laatiman ja komission hyväksymän ohjelman mukaisesti. (2) Saadun kokemuksen perusteella kalat on tietyissä olosuhteissa mahdollista poistaa viljelylaitoksesta pidemmän ajan kuluessa haittaamatta taudin hävittämispyrkimyksiä. (3) Komission päätöksellä 2001/186/EY(3) hyväksyttiin poistamisohjelma, jota sovelletaan, jos ISA-tautia todetaan Skotlannissa. (4) Yhdistynyt kuningaskunta on esittänyt poistamisohjelman, jota sovelletaan, jos ISA-tautia todetaan Englannissa tai Walesissa. (5) Komissio ja jäsenvaltiot ovat tutkineet Yhdistyneen kuningaskunnan esittämän ohjelman nykyisten tieteellisten ja teknisten tietojen perusteella. (6) Englantia ja Walesia koskevassa poistamisohjelmassa kuvatut taudintorjuntatoimenpiteet ovat pääosin samat kuin Skotlantia varten hyväksytyssä ohjelmassa. Muutokset koskevat ainoastaan maantieteellistä peittoa ja asianmukaisia viittauksia kansalliseen lainsäädäntöön. (7) Kaloja poistettaessa on pyrittävä hävittämään tauti saastuneista viljelylaitoksista ja estämään sen leviäminen muihin viljelylaitoksiin ja taudille alttiisiin luonnonkantoihin. (8) Kalojen poistamisen on perustuttava taudin leviämisen tapauskohtaiseen riskianalyysiin tautiesiintymän vakavuus ja muut riskiin vaikuttavat olosuhteet mukaan luettuina, ja siinä on otettava huomioon nykyinen käytännön kokemus ja tieteellinen tieto. (9) Ohjelman tarkastelu on osoittanut, että ohjelma täyttää tällaiselle ohjelmalle asetetut vaatimukset, ja siksi se on hyväksyttävä. (10) Selkeyden vuoksi ja Yhdistyneen kuningaskunnan ohjelmiin mahdollisesti myöhemmin tehtäviä muutoksia ajatellen on aiheellista sisällyttää Skotlannin ohjelman hyväksymispäätös tähän päätökseen. Tämän vuoksi päätös 2001/186/EY olisi kumottava. (11) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Yhdistyneen kuningaskunnan esittämät ohjelmat kalojen poistamiseksi Englannissa, Skotlannissa ja Walesissa sijaitsevista lohen tarttuvan anemian (ISA-taudin) saastuttamista viljelylaitoksista. 2 artikla Kumotaan päätös 2001/186/EY. 3 artikla Tämä päätös on osoitettu kaikille jäsenvaltioille. Tehty Brysselissä 21 päivänä kesäkuuta 2001. Komission puolesta David Byrne Komission jäsen (1) EYVL L 175, 19.7.1993, s. 23, direktiivi sellaisena kuin se on muutettuna Itävallan, Suomen ja Ruotsin liittymisasiakirjalla. (2) EYVL L 99, 10.4.2001, s. 11. (3) EYVL L 67, 9.3.2001, s. 80.